খাজা রহমত উল্লাহর মৃত্যুতে শোকের ছায়া নেমে আসে পুরো নারায়ণগঞ্জের ক্রীড়াঙ্গণে। আজ সকাল ১০টায় তার প্রিয় ক্লাব ঢাকা আবাহনীতে তার প্রথম নামাজে জানাজা অনুষ্ঠিত হয়। এরপর তার লাশ নারায়ণগঞ্জে নিয়ে আসা হলে বাদ আসর তার দ্বিতীয় জানাজা হয় নগরীর ডিআইটি জামে মসজিদে। এ সময় তার কফিনে ফুল দিয়ে শেষ শ্রদ্ধা জানান নারায়ণগঞ্জ সিটি কর্পোরেশনের মেয়র ডাক্তার সেলিনা হায়াৎ আইভী, সাবেক এমপি ও ব্যবসায়ী নেতা মোহাম্মদ আলী, নারায়ণগঞ্জ জেলা আওয়ামী লীগের সভাপতি আব্দুল হাই, বিকেএমইএ’র সহ-সভাপতি হুমায়ুন কবির শিল্পী, নারায়ণগঞ্জ প্রেসক্লাবের সাধারণ সম্পাদক শরীফ উদ্দিন সবুজসহ জেলার রাজনৈতিক, ক্রীড়াবিদ, সাংস্কৃতিক, সাংবাদিক, ব্যবসায়িক নেতৃবৃন্দ।